Diari Oficial de la Generalitat Valenciana


Sumari del DOGV 2477, del 27-03-1995 (1995/834216)

ORDRE de 15 de març de 1995, de la Conselleria d'Agricultura, Pesca i Alimentació, per la qual s'aprova el Pla d'Obres -tercera part- de l'Actuació Inversió Hidràulica Rural (pous) a la Comunitat Valenciana.
---------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1995/03/15/(1)/dof/vci/html**

### Dades del document

Número de DOGV
:   2477

Data del DOGV
:   27-03-1995

Secció del DOGV
:   DISPOSICIONS GENERALS

Número del document
:   1995/834216


Data del document
:   15-03-1995

Organisme emissor
:   Conselleria d'Agricultura, Pesca i Alimentació

Tipus de document
:   Ordre

Anàlisi jurídica

ORDRE de 15 de març de 1995, de la Conselleria d'Agricultura, Pesca i Alimentació, per la qual s'aprova el Pla d'Obres -tercera part- de l'Actuació Inversió Hidràulica Rural (pous) a la Comunitat Valenciana.   
Mitjançant l'Acord del Govern Valencià de 13 de setembre de 1994, es declarava d'interés general i d'urgència la realització d'obres d'infraestructura hidràulica en pous de reg, sondatges, instal·lacions electromecàniques i connexions a les xarxes de reg, per pal·liar els efectes de la sequera a la Comunitat Valenciana.  
Mitjançant l'Ordre de 28 de setembre de 1994, de la Conselleria d'Agricultura, Pesca i Alimentació, es va aprovar la primera part del Pla d'Obres de l'Actuació Inversió Hidràulica Rural (pous) a la Comunitat Valenciana, en el qual s'incloïen els sondatges més urgents que s'havien de realitzar a les tres províncies, atenent les necessitats manifestades pels regants i les organitzacions més representatives d'aquests.  
Mitjançant l'Ordre de 21 de febrer de 1995, de la Conselleria d'Agricultura, Pesca i Alimentació, es va aprovar la segona part del Pla d'Obres de l'Actuació Inversió Hidràulica Rural (pous) a la Comunitat Valenciana, en el qual s'incloïen les instal·lacions de bombament dels sondatges realitzats en la fase anterior.  
El Servei d'Infraestructures i Recursos Hidràulics de la Conselleria ha redactat el pla d'obres corresponent a la tercera part, en el qual s'inclouen els sondatges i les obres més urgents per a cobrir les necessitats de les zones de regadiu que no han resolt el seu dèficit amb els sondatges previstos en les fases anteriors.  
Examinat el pla d'obres esmentat, aquesta Conselleria considera que les obres que s'hi inclouen han estat classificades adequadament, conformement al que es determina en l'article 62 de la Llei de Reforma i Desenvolupament Agrari i en els articles 25.2 i 27.1 de la Llei de Contractes de l'Estat; que són necessàries per a complementar dotacions de reg de les zones més afectades per la sequera, i que completen els plans anteriors, alhora que poden constituir una reserva hidràulica estratègica per al futur, una vegada superades les adverses condicions climatològiques presents.  
Per això,  
ORDENE:  
Article primer  
S'aprova el Pla d'Obres -tercera part- de l'Actuació Inversió Hidràulica Rural (pous) a la Comunitat Valenciana.  
Article segon  
D'acord amb l'article 61 i 62 de la Llei de Reforma i Desenvolupament Agrari, es classifiquen totes les obres d'interés general, i seran finançades i executades o dirigides per aquesta administració pública.  
Article tercer  
La Direcció General d'Estructures Agràries i Desenvolupament Rural dictarà les normes complementàries per a la millor aplicació de tot el que es disposa en aquesta ordre.  
DISPOSICIó FINAL  
Aquesta ordre vigeix des del mateix dia de la publicació en el Diari Oficial de la Generalitat Valenciana.  
València, 15 de març de 1995  
El conseller d'Agricultura, Pesca i Alimentació  
JOSEP MARIA COLL COMIN


Còpia Permalink ELI